Ḥed-zzin yeṭṭef abrid-is, itbeɛ-it-id Tmanyin-zzin yebɣa ad yeddu yid-s. D yemma-s i asyennan ad tedduḍ yid-s axaṭer d netta i k-id-isellken, akken ad as-yerr di lxir. Ḥed-zzin iɛeggen-as belli iteddu ad d-inadi Ḥayat-nnufus, abrid-is iḍul yerna yewɛer! Xas akken mazalit yebɣa ad yeddu, yeqqbel Ḥed-zzin. Dduklen akken almi wwḍen ɣer yiwen n umkan, ufan-d din amɣar isewway latay, dɣa tessen-d ɣer-s ussan-nni yak qqimen dina, ttxeliṣen-t s twiztin, amɣar yewhem deg-sen, yeḥka-as-d i temɣart-is, tenna-as yella wacu i yebɣan ɣur-k, ixdem akka umɣar-nni iɛerḍ-iten ɣer imensi, iruḥ Tmanyin-zzin. Dɣa dinna steqsan-t acu i ḥwaǧǧen ɣer-s imi tettxeliṣen s twiztin, yerra-as-d belli ttnadin ɣef Ḥayat-nnufus anda tella. Argaz yexleɛ mi yesla i yisem-nni, yessufeɣ-it, ma d tameṭṭut-is tugi-as annect-nni, tenna-as “mi d tiwiztin teṭṭfeḍ-tent”. Tɛedda temɣart-nni tenna-as-d belli Ḥayet-nnufus n taddart-nni.